**Η ΝΕΑ ΠΑΙΔΑΓΩΓΙΚΗ (Ν. ΚΑΖΑΝΤΖΑΚΗΣ)**

**ΕΡΩΤΗΣΕΙΣ**

1) Το παιδί την πρώτη μέρα στο σχολείο νιώθει ανάμεικτα συναισθήματα. Γιατί;    Ποια ήταν τα δικά σας συναισθήματα την πρώτη μέρα στο Γυμνάσιο; (άγχος, περιέργεια ,θλίψη, βαρεμάρα, μελαγχολία, απελπισία, ενθουσιασμός);

2)  Ποια φαίνεται να είναι η σχέση του παιδιού με τον πατέρα του και την μητέρα του (χαρακτηρισμός); Διαφέρουν οι σχέσεις γονέων παιδιών της εποχής εκείνης με τις σημερινές σχέσεις;

3) Πως παρουσιάζεται ο δάσκαλος της πρώτης τάξης; Θυμάσαι τον δικό σου πρώτο δάσκαλο;

4) Τι νομίζεις πως σημαίνει η φράση « Το κρέας δικό σου ,τα κόκκαλα δικά μου»

5)  Πως περιγράφεται από το παιδί ο δάσκαλος της Τετάρτης τάξης;

6)   Ο δάσκαλος της Δ τάξης, σπούδασε τη Νέα Παιδαγωγική.  Πως φαντάζεσαι  πως θα είναι ένας σύγχρονος τρόπος εκπαίδευσης;

7)   Αντίθετα από τις σπουδές ο δάσκαλος έχει ένα σκληρό τρόπο εκπαίδευσης.  Βρες φράσεις του κειμένου στις οποίες φαίνεται η σκληρότητά του και η αυστηρότητά του.

8)  Ποια μέθοδο σπούδασε και ποιες ήταν οι βασικές αρχές της; Τι εφάρμοζε τελικά στην πράξη;

9 )    «Πού είναι, κυρ δάσκαλε, η Νέα Παιδαγωγική; γιατί δεν έρχεται στο σκολειό;» Ποια νομίζει ο μαθητής πως είναι η Νέα Παιδαγωγική; Πως αντιδρά ο δάσκαλος και γιατί;

10 )  Ν βρείτε στο κείμενο το είδος του αφηγητή και τους αφηγηματικούς τρόπους (αφήγηση, περιγραφή , διάλογος ) και να χαρακτηρίσετε τη γλώσσα και το ύφος του κειμένου.

11)   Να βρείτε από το κείμενο ένα παράδειγμα για καθένα από τα παρακάτω σχήματα λόγου:**Εικόνα ,μεταφορά,    παρομοίωση,   προσωποποίηση.**

**Ποιος είναι ο ρόλος τους μέσα στο κείμενο;**

12 )  Σε ποια σημεία του κειμένου διακρίνεται ο ειρωνικός τόνος του αφηγητή;  Γιατί χρησιμοποιεί την ειρωνεία σαν μέσο έκφρασης; Τι θέλει να εκφράσει;

13)  Ετοιμάστε στην τάξη έναν «αγώνα επιχειρηματολογίας».

 Μία ομάδα να είναι υπέρ της παλαιάς παιδαγωγικής μεθόδου ( αυστηρότητα , σκληρότητα….), ενώ η άλλη υπέρ σύγχρονων μεθόδων εκπαίδευσης.

14 )   Σε ένα κείμενο δύο -  τριών παραγράφων να περιγράψεις πώς θέλεις τη σημερινή εκπαίδευση.  Πως θα  ήθελες να είναι ο τρόπος διδασκαλίας και οι σχέσεις δασκάλων-μαθητών;

15) Αφηγηθείτε σε έναν συμμαθητή σας που έλειπε από το μάθημα το περιεχόμενο του κειμένου περιληπτικά.(σε 80-100 λέξεις).

16) Ο πατέρας και ο δάσκαλος έχουν ένα σύντομο διάλογο με θέμα τον τρόπο εκπαίδευσης των παιδιών. Ποιες σκέψεις και συναισθήματα γεννά στο μικρό μαθητή αυτός ο διάλογος; Καταγράψτε τις σκέψεις και τα συναισθήματα σε έναν εσωτερικό μονόλογο με αφηγητή το μικρό μαθητή.

[**Βοηθητικά στοιχεία:** Θα ταυτιστείτε με το Ν. Καζαντζάκη, γι αυτό θα χρησιμοποιήσετε α ΄ενικό πρόσωπο. Θα στηριχτείτε, για να αποδώσετε τις σκέψεις και τα συναισθήματα, σε στοιχεία του κειμένου και θα τα αποδώσετε σε απλό και προσωπικό ύφος. Λέξεις που μπορούν να αξιοποιηθούν: αυστηρότητα, τιμωρία, φόβος, αγωνία, αυταρχικός, σχολική ζωή, σχέση δασκάλου - μαθητή, σχέση γονέων –σχολείου –μαθητών].